Χρήστος Αρδίζογλου

Ο Χρήστος Αρδίζογλου (Ιερουσαλήμ, 15 Μαρτίου 1953) είναι Έλληνας πρώην διεθνής ποδοσφαιριστής, ο οποίος αγωνιζόταν ως ακραίος επιθετικός αλλά και ως μέσος και φημιζόταν για τη σπουδαία τεχνική του κατάρτιση.

Στις αυτοδιοικητικές εκλογές του 2019 ήταν υποψήφιος δημοτικός σύμβουλος Αθηναίων με την παράταξη "Ανοιχτή πόλη".

 Καριέρα 
 Σε συλλογικό επίπεδο 
Ξεκίνησε το ποδόσφαιρο από τα τμήματα υποδομών του Απόλλωνα Αθηνών. Το 1971 και στην ηλικία των 18 ετών προωθήθηκε στην πρώτη ομάδα και με τη φανέλα της "Ελαφράς Ταξιαρχίας" αγωνίστηκε για μια τριετία μέχρι το 1974.συνέντευξη Χρήστου Αρδίζογλου 15 Μαΐου 2014 tanea.gr

Στο μεγαλύτερο κεφάλαιο της ποδοσφαιρικής του καριέρας διακρίθηκε με τα χρώματα της ΑΕΚ, με την οποία αγωνίστηκε για 11 ολόκληρα χρόνια, με μεταγραφή-ρεκόρ αντί 10 εκ. δραχμών. Κορυφαία στιγμή στην πολύχρονη καριέρα του με τη φανέλα των "κιτρινόμαυρων" ήταν η συμμετοχή του στα ημιτελικά του κυπέλλου ΟΥΕΦΑ, την περιοδο 1976-77, αν και δεν αγωνιστηκε καθολου εκεινη τη σεζον στην Ευρωπη λογω τιμωριας.Η πορεία της ΑΕΚ στο ΟΥΕΦΑ το '77, www.uefa.com

Το 1985 επέστρεψε στον Απόλλωνα Αθηνών και τον Δεκέμβριο, στα μέσα της χρονιάς 1985-86 και έχοντας σημειώσει 6 συμμετοχές στο πρωτάθλημα, πήρε επίσημα την απόφαση να αποσυρθεί από την ενεργό δράση.Greece 1985/86, ROSTERS:APOLLONAS ATHINAS rsssf.com Αγωνίστηκε την επόμενη χρονιά (1986-87) με τον Ατρόμητο Αθηνών, όπου και ουσιαστικά έκλεισε την επαγγελματική ποδοσφαιρική καριέρα.

 Στην εθνική Ελλάδας 
Με την Ελλάδα αγωνίστηκε για πρώτη φορά στις 24 Σεπτεμβρίου 1975 στον αγώνα εναντίον της Ρουμανίας (1-1) για το Βαλκανικό Κύπελλο. Συνολικά συμμετείχε σε 43 αγώνες, πετυχαίνοντας 2 τέρματα.Ο Χρήστος Αρδίζογλου στο epo.gr

Ήταν μέλος της ομάδας που αγωνίστηκε στο Ευρωπαϊκό Πρωτάθλημα του 1980 στην Ιταλία, όπου συμπεριλήφθηκε στη δεύτερη καλύτερη ενδεκάδα της διοργάνωσης. Επίσης έχει κληθεί μια φορά στη Μικτή Κόσμου.

 Τίτλοι 
 Πρωταθλήματα Ελλάδας: 2 (1977-78, 1978-79)
 Κύπελλα Ελλάδας: 2 (1977-78, 1982-83)

 Παραπομπές 

 Πηγές 
 Ο Χρήστος Αρδίζογλου στην επίσημη ιστοσελίδα της ΑΕΚ
 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη
 8+1 Ιστορίες για τον μεγάλο Αρδίζογλου, www.enwsi.gr
 Η καριέρα του Χρήστου Αρδίζογλου στο National Football Teams

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας